楊敏德

楊敏德係香港企業家，董事長，全國政協委員，香港理工大學校董會前主席，香港行政會議非官守成員。上海紡織企業家楊元龍大女，企業家潘迪生頭一任老婆，外號「配額女王」同「棉花公主」。

楊敏德喺香港出世，美國麻省理工學院數學系學士學位畢業，哈佛大學工商管理碩士學位畢業。1978年返香港幫手打理家族嘅紡織同製衣生意，係溢達集團創辦人之一，帶領集團發展成跨國企業。1995年成為集團主席。1996年喺新疆設立紡織品公司，供應棉花紡織品畀Ralph Lauren、Hugo Boss、Tommy Hilfiger等等多間跨國時裝品牌，亦成爲全球恤衫最大生產同出口商之一。

楊敏德亦擔任美國吉列公司、香港太古股份有限公司同匯豐銀行董事局成員，美國紐約證券交易所國際顧問委員會會員。

楊敏德做過《福布斯》雜誌封面人物，係繼龔如心之後第二位成爲封面人物嘅香港女企業家；2006年喺《財富》雜誌世界商界女強人排行榜排第44位。

個人榮譽 
 香港科技大學榮譽大學院士
 香港工業總會傑出工業家
 太平紳士
 金紫荊星章
 香港理工大學榮譽人文學博士

攷

類:香港生意人
類:滙豐
類:全國政協香港委員
類:香港科技大學榮譽院士
類:香港理工大學榮譽博士
類:哈佛大學舊生
類:麻省理工學院舊生
類:上海人
敏德